Achille Guénée

Achille Guénée (* 1. január 1809, Chartres, Francúzsko - † 30. december, 1880, Châteaudun, Francúzsko) bol významný francúzsky advokát a entomológ - lepidopterológ.

Životopis 
Vyrastal v rodisku - v Chartres, kde sa už od mladosti zaujímal o hmyz, hlavne motýle. V tomto jeho koníčku ho podporoval hlavne François de Villiers (1790 - 1847). Potom začína v Paríži študovať právo. Po smrti svojho jediného syna sa presťahoval do Châteaudun pri Paríži, kde pôsobil až do svojej smrti. Počas obdobia Francúzsko-pruskej vojny v roku 1870 bol Châteaudun zničený požiarom, ale našťastie jeho zbierka hmyzu ostala nepoškodená. 

Bol autor cca 63 publikácií o hmyze, z ktorých niektoré napísal spoločne s Philogène Duponchelom (1774 - 1846), ale i s inými zberateľmi, napr. s Jeanom Baptiste Alphonse Dechauffour de Boisduvalom. Zaoberal sa hlavne nočnými motýľmi z čeľade Noctuidae.
Jeho práce o nočných motýľoch, hlavne múrach majú cca 1300 stránok.

V roku 1832 bol jedným zo zakladajúcich členov Francúzskej entomologickej spoločnosti (Société Entomologique de France]. V roku 1849 bol prezidentom tejto entomologickej spoločnosti a od roku 1874 bol jej čestným členom.

Zdroje 
 Sources Edward Oliver Essig (1931). In History of Entomology. Mac Millan (New York): vii + 1029 pp. 
 Jean Gouillard (2004). History of the French entomologists, 1750-1950. Entirely re-examined and increased edition. Boubée (Paris): 287 p. 
 Jean Lhoste (1987). French Entomologists. 1750-1950. INRA Editions: 351 p.
 Translated from French Wikipedia
 Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „ Guénée Achille“: (internet).

Bibliografia 
 Philogène Auguste Joseph Duponchel & Achille Guénée: Iconographie et histoire naturelle des chenilles, pour servir de complément à l'histoire naturelle des lépidoptères ou papillons de France de Godart et Duponchel. T.I, Diurnes. Paris, Gerner Baillière, 1849 
 Philogène Auguste Joseph Duponchel & Achille Guénée: Iconographie et histoire naturelle des chenilles, pour servir de complément à l'histoire naturelle des lépidoptères ou papillons de France de Godart et Duponchel. T.II, Crepusculaires. Nocturnes. Paris, Gerner Baillière, 1849. 
 

Francúzski entomológovia
Lepidopterológovia